Y car masnachol cyntaf gyda chell danwydd: y Toyota Mirai.
Car trydan cell danwydd a lansiwyd yn niwedd 2014 yw **Toyota Mirai** ("y dyfodol" yn Japanieg). Dadorchuddiwyd y Mirai yn Nhachwedd 2014 yn sioe geir *Los Angeles Auto Show*. Bydd 700 o'r ceir hyn yn cael eu gwerthu gan Toyota yn 2015.

Dechreuwyd gwerthu'r ceir Mirai yn Rhagfyr 2014 am ¥ 6.7 miliwn (£37,000) gyda Llywodraeth Japan yn cyfrannu ¥2 miliwn (~US$19,600) er mwyn cadw'r pris yn isel. Bydd y farchnad yn cyrraedd Califfornia yng nghanol 2015, a chredir y bydd Llywodraeth y wlad hefyd yn rhoi nawdd ariannol i leihau'r gost i'r cwsmer. Ym Medi 2015 rhagwelir y bydd y cwmni'n targedu Ewrop, gan gychwyn gyda gwledydd Prydain, yr Almaen a Denmarc a gwledydd eraill Ewrop yn 2017. Yn yr Almaen bydd y math rhataf o'r car yn €60,000 a TAW.

Manylion y dechnoleg
--------------------

Trawsdorriad: modur trydan ac uned rheoli pwer (tu blaen), y cell danwydd yn y canol a'r batri adewyddadwy uwch ben y tanciau hydrogen yn y cefn.
Defnyddia'r Mirai 'System Cell Danwydd Toyota' (neu'r TFCS), sy'n cynnwys y gell danwydd ei hun a thechnoleg heibrid. Mae'r TFCS yn fwy effeithiol na'r Peiriant tanio mewnol traddodiadol, ac nid yw'n allyrru CO2. Mae ei bwer yn ddigon cryf iddo symud o 0 i 60 milltir yr awr mewn 9 eiliad. Cymerir rhwng 3 a 5 munud i'w lenwi gyda thanwydd a gall deithio am hyd at 300 milltir ar un llond tanc. Ceir botwm gyda ' H2O' arno, sy'n agor llifddor bychan yng nghefn y car, sy'n caniatau i ddŵr gwastraff gael ei arllwys allan o'r car. Crëir y dŵr gwastraff hwn yn yr adweithydd hydrogen-ocsigen oddi fewn i'r gell danwydd. O ran cyfaint, caiff 240ml o ddŵr ei greu pob rhyw ddwy filltir (4 km).

### Y stac celloedd tanwydd

Mae'r stac o gelloedd tanwydd yn medru creu uchafswm o 114 kW (153 hp). Mae'r effeithiolrwydd (o greu trydan) wedi gwella'n arw drwy ddefnyddio rhwydi mân 3D fel sianeli ar gyfer y llif. Yn ôl Toyota, dyma'r rhwydi cyntaf o'u bath, ac mae nhw'n cynorthwyo i wasgaru aer (yr ocsigen), sy'n caniatáu i drydan gael ei greu mewn dull cyfartal ar wyneb y celloedd. Mae'r perfformiad felly'n llawer uwch nac unrhyw gar arall - 2.2 gwaith gwell na rhagflaenydd y Mirai, sef y Toyota FCHV-adv. Mae gan bob stac 370 cell, a thrwch o 1.34 mm a phwysau o 102 gram. Maent 160 gwaith yn well nag unrhyw gell danwydd sydd ar werth yn Japan (yn 2014). Gall trosglwyddydd trydan newydd y car (sy'n 13 litr) godi pwer trydanol y car i 650 folt.

### Tanciau Hydrogen gwasgedd-uchel

Mae'r cysyniad o FCV yn defnyddio tanciau Hydrogen gwasgedd-uchel, fel yr un yma.
Mae gan y Mirai ddau danc hydrogen, sydd wedi'iu creu a'u hatgyfnerthu drwy ddefnyddio tair haen cryf o blastig (*nylon 6*) gyda charbon ffeibr yn eu cryfhau, a defnyddiau eraill. Fel yr awgryma'r enw, hydrogen sy'n cael eu storio yn y tanciau hyn, hydrogen sydd dan wasgedd o 70 MPa (10,000 psi) ac mae pwysau'r ddau danc gyda'i gilydd yn 87.5 kg (193 pwys).

Gweler hefyd
------------

* Cerbyd trydan heibrid (a'r Toyota Prius)
* Cerbyd trydan cell danwydd
* Car trydan
* Car solar
* Cerbyd trydan batri

Cyfeiriadau
-----------

1. ↑  "Toyota Unveils 2015 Fuel Cell Sedan, Will Retail in Japan For Around ¥7 Million". transportevolved.com. 2014-06-25. Archifwyd o'r gwreiddiol ar 2016-05-29. Cyrchwyd 2014-06-26.
2. ↑  "*What is a Fuel Cell Vehicle?*". Cyrchwyd 2014-08-06.
3. 1 2  John Voelcker (2014-11-18). "*2016 Toyota Mirai Priced At $57,500, With $499 Monthly Lease*". Green Car Reports. Cyrchwyd 2014-11-19.
4. ↑  Ken Moritsugu (2014-11-18). "oyota to start sales of fuel cell car next month". *Associated Press*. Fox News Chicago. Cyrchwyd 2014-11-19.
5. ↑  Jeff Cobb (2014-11-17). "*Toyota Mirai To Be Priced From $57,500*". HybridCars.com. Cyrchwyd 2014-11-19.
6. 1 2  "*Toyota Ushers In The Future With Launch Of ‘Mirai’ Fuel Cell Sedan*" (Press release). Toyota City, Japan: Toyota Europe. 2014-11-01. Archifwyd o y gwreiddiol ar 2014-12-05.. Adalwyd 2014-11-18.
7. ↑  Wayne Cunningham (2014-11-19). "Toyota Mirai: The 300-mile zero-emission vehicle". CNET. Cyrchwyd 2014-11-21. *The Mirai has a 245-volt nickel-metal hydride battery pack, similar to that in the Camry Hybrid.*
8. ↑  "加速力に驚き、ミライの走りを体感　燃料電池車に試乗" [*Trial run, surprising accellation and felt FCV MIRAI's running.*] (yn Japanese). Asahi Shimbun. 2014-11-20. Archifwyd o'r gwreiddiol ar 2014-11-25. Cyrchwyd 2014-11-25.CS1 maint: unrecognized language (link)
9. 1 2 3  Mike Millikin (2014-11-18). "Toyota FCV Mirai launches in LA; initial TFCS specs; $57,500 or $499 lease; leaning on Prius analogy". Green Car Congress. Cyrchwyd 2014-11-23.
10. ↑  Alperowicz, Natasha (2014-12-08). "*Ube Industries' new nylon resin to be used in Toyota fuel-cell vehicles*". *Chemical Week*. Archifwyd o'r gwreiddiol ar 2014-12-08. Cyrchwyd 2014-12-09.
11. ↑  Mark Kane (2014-11-18). "Toyota Mirai Fuel Cell Sedan Priced At $57,500 – Specs, Videos". InsideEVs.com. Cyrchwyd 2014-11-19.